สำนักงานเลขานุการผู้ว่าราชการกรุงเทพมหานคร (สผว.กทม.) ได้รับเรื่องร้องเรียนจากนางสาวเกศินี  ลานดี อยู่บ้านเลขที่ 80/517 ห้อง 18/114 ถนนบางขุนเทียน แขวงแสมดำ เขตบางขุนเทียน กทม. (หมายเลขโทรศัพท์ 09 9284 1420) มาร้องเรียนด้วยตนเอง กรณีขอให้ติดตามเรื่องการช่วยเหลือเยี่ยวยาค่าเปลี่ยนล้อรถกระบะขนของผู้ร้อง (รถขนส่งตู้ทึบ) เป็นเงิน 3,050 บาท เนื่องจากผู้ร้องแจ้งว่าความเสียหายดังกล่าวเกิดจากเหล็กในพื้นที่งานปรับปรุงถนนเลียบคลองบ้านเกาะ ภายในซอยสวนสยาม 2 ซึ่งอยู่ในการควบคุมดูแลของสำนักงานเขตคันนายาว แทงยางรถกระบะของตนเองรั่ว จำนวน 1 ล้อ ซึ่งในขณะที่ผู้ร้องได้ขับรถเข้าไปในพื้นที่ดังกล่าว ขอยืนยันว่าไม่พบเห็นอุปกรณ์ปิดกั้นถนนในพื้นที่แต่อย่างใด ทั้งนี้ ผู้ร้องเคยแจ้งเรื่องร้องเรียนดังกล่าวเข้าระบบ TraffyFondue หมายเลขรับแจ้ง 2023-DCYUHX ลงวันที่ 11 พฤศจิกายน 2566 แต่กลับยังไม่ได้รับความชัดเจนในการแก้ไขปัญหาดังกล่าว รายละเอียดปรากฏตามหนังสือ แบบรับเรื่องราวร้องทุกข์ฯ เลขรับ รท 2638/66 ลงวันที่ 4 ธันวาคม 2566
 
สำนักงานเลขานุการผู้ว่าราชการกรุงเทพมหานคร พิจารณาแล้วเห็นว่าเรื่องร้องเรียนดังกล่าวอยู่ในพื้นที่ของสำนักงานเขตคันนายาว จึงขอเรียนประสานมาเพื่อโปรดพิจารณาดำเนินการตามอำนาจหน้าที่ ผลเป็นประการใด โปรดแจ้งผู้ร้องทราบ และกรุณาแจ้งผลกลับตามลำดับชั้นภายใน 15 วัน โดยถือปฏิบัติตามข้อสั่งการของ ป.กทม. ตามหนังสือ ที่ กท 0403/5046 ลว. 31 ต.ค. 2549 และหนังสือ ที่ กท 0200/712 ลว. 20 มิ.ย. 2550 ข้อ 3 ทั้งนี้ โปรดให้ความคุ้มครองแก่ผู้ร้องเรียนและผู้ที่เกี่ยวข้องอย่าให้ต้องได้รับภัยหรือความไม่ชอบธรรมอันเนื่องมาจากการร้องเรียนในครั้งนี้ด้วย